Astrodienst Webmaster Tools - Astrodienst Gastgebruiker u1349651319
25-mei-2016, 04:53 UT/GMT
Ware Knoop1820' 3"r4n37 Sasol waarsku aandeelhouers op JSE oor produksieverlies - Solidariteit WêreldSolidariteit Wêreld
Tuis › Mediaverklarings › Sasol waarsku aandeelhouers op JSE oor produksieverlies
Die petrochemiese reus Sasol het aandeelhouers in ’n verklaring op die JSE se nuusdiens (SENS) gewaarsku dat sy brandstofproduksie vanjaar waarskynlik tussen 200 000 en 300 000 ton minder gaan wees. In die verklaring skryf Sasol die verlies toe aan die langer tyd wat dit geneem het om die instandhoudingsprojek (“shutdown”) af te handel asook tegniese probleme wat ondervind is.
“Die vertraging van die instandhoudingsproses is ʼn regstreekse gevolg van Solidariteit se staking by Sasol. Verklarings soos dié stuur rimpelings deur die JSE. Dit skep groot onsekerheid onder aandeelhouers. Wat die onsekerheid verder gaan verhoog, is ’n mandaat van Solidariteit-lede gister by drie massavergaderings dat Solidariteit die druk op Sasol moet verhoog,” sê dr. Dirk Hermann, bestuurshoof van Solidariteit.
Solidariteit het op 6 September, in die middel van die instandhoudingsproses, begin staak. Die onttrekking van die Solidariteit-lede se tegniese vaardighede tydens hierdie instandhoudingsproses het tot groot ontwrigting by die Secunda-aanleg gelei. Volgens Solidariteit het hulle juis dié spesifieke tyd gekies omdat hulle geweet het dat hul lede se vaardighede vir die instandhoudingsprojek nodig is.
Sens-verklarings word deur die Johannesburgse Effektebeurs (JSE) gebruik om inligting deur te gee wat ’n direkte invloed op markbewegings kan hê.
Solidariteit-lede het besluit om te staak nadat Sasol wit werknemers van sy personeelaandeletransaksie, Khanyisa, uitgesluit het. Die KVBA het gepoog om die geskil op te los, maar Sasol het geweier om enige toegewings te maak.
In die Sens-verklaring sê Sasol dat sy vooruitskatting vir jaarlikse produksie na tussen 7,5 miljoen ton en 7,6 miljoen ton verminder. Sasol het in sy finansiële state soos gepubliseer op 20 Augustus gemeld dat hy verwag dat die Secunda-aanleg 7,8 miljoen ton sou lewer. Die aangepaste vooruitskattings is tussen 200 000 en 300 000 ton minder.
Volgens Hermann ondervind Sasol die tegniese probleme waarna hy in die Sens-verklaring verwys vanweë vaardige werkers wat gestaak het.
“Sasol en sy aandeelhouers betaal nou die prys vir die uitsluiting van sy vaardige werknemers uit die Khanyisa-personeelaandeleskema. Solidariteit-lede het vir Sasol gewys wat die krag van kennis is.
“Die miljoene rande se produksieverlies en verlies in aandeelhouervertroue gaan uiteindelik groter wees as wat dit sou kos om die regte ding te doen deur wit werkers by die personeelaandeleskema in te sluit.
“Sasol gaan nog lank betaal vir sy rassebesluit. Werkers is steeds uitgesluit uit die skema en vervreem. Produksieverliese gaan in die toekoms nog miljoene rande beloop.
“Ons is verstom dat Sasol bereid is om ʼn verlies van soveel miljoene rande te absorbeer vir ʼn rasseskema wat nie moreel geregverdig kan word nie,” sê Hermann.
Intussen het Solidariteit-lede gister by die massavergaderings ʼn mandaat aan Solidariteit gegee om die druk op Sasol te verhoog. Dit gaan uitloop op ʼn massa-optog na Sasol se hoofkantoor in Sandton op 25 Oktober, asook ʼn hofsaak om die wettigheid van Khanyisa te toets.
Die Sens-verklaring is hieronder aangeheg:
However, in Secunda, the planned full shutdown at our Sasol Secunda Operations (SSO) West factory was longer than estimated mainly due to technical issues with the Steam Header 2 project and challenges with start-up which further
delayed the commissioning date. The extended shutdown impacted our production and sales volumes across the value chain. We are however confident that we will achieve our planned production targets for the remainder of the year. The longer shutdown will result in annual production guidance reducing to 7,5 – 7,6 million tons.
Foto bron: MoneyWeb